polyglot-tagger/wikipedia-language-snippets-filtered huggingface dataset:
కానరీ దీవులు ఆక్రమణ తర్వాత మొత్తం ద్వీపసమూహం పరిధిలో ఒక కానరియన్ సిటీ మాత్రమే న్యాయపూర్వక అధికారాలతో ఉనికిలో ఉంది.
ఖార్దుంగ్ లా, లేహ్ నుండి రహదారి ద్వారా 39 కి.మీ. దూరంలో ఉంది. గతంలో, దక్షిణ పుల్లు చెక్ పాయింట్ వరకు ఉన్న మొదటి 24 కి.మీ. పక్కా రోడ్డు ఉండేది. అక్కడి నుంచి ఉత్తర పుల్లు చెక్‌పాయింట్‌ వరకు ఉన్న 15 కి.మీ. రహదారి ప్రధానంగా వదులుగా ఉన్న రాళ్ళూ మట్టితో అప్పుడప్పుడు కరిగిన మంచుతో కూడుకుని ఉండేది. ఇప్పుడు, ఈ దారి అంతా పక్కా రోడ్డు వేసారు. నుబ్రా లోయకు వెళ్ళే రహదారి చాలా చక్కగా ఉంటుంది. అద్దె వాహనాలు , భారీ ట్రక్కులు, మోటారు సైకిళ్ళు నుబ్రా లోయలోకి వెళ్తూంటాయి. ప్రయాణికుల కోసం ప్రత్యేక అనుమతులు తీసుకోవాల్సిన అవసరం ఉంది.
సమీపం లోని చెప్పుకోదగ్గ పట్టణం లేహ్. మనాలి, శ్రీనగర్ నుండి లేహ్‌కు రోడ్డు సౌకర్యం ఉంది. ఢిల్లీ నుండి రోజువారీ విమానాలు నడుస్తాయి. లేహ్ నుండి ఖార్దుంగ్ లా మీదుగా నుబ్రా వ్యాలీకి రోజువారీ బస్సులు నడుస్తాయి.మోటారు సైకిల్ ద్వారా, కారు ద్వారా కూడా చేరుకోవచ్చు. ఖార్దుంగ్ లాకు ఇరువైపులా ఉన్న రెండు స్థావరాలు ఉత్తర పుల్లు, దక్షిణ పుల్లు.
లడఖ్ శ్రేణిలో ఉన్న ఈ కనుమ లేహ్‌కు ఉత్తరాన ఉంది. ఇది ష్యోక్, నుబ్రా లోయలకు ముఖద్వారం. సియాచిన్ హిమానీనదం. 1976 లో నిర్మించిన ఈ కనుమ దారిని 1988 లో పబ్లిక్ మోటారు వాహనాలు వెళ్ళేందుకు తెరిచారు. బోర్డర్ రోడ్స్ ఆర్గనైజేషన్ నిర్వహిస్తున్న ఈ కనుమ భారతదేశానికి వ్యూహాత్మకంగా ముఖ్యమైనది. సియాచిన్ హిమానీనదానికి సామాగ్రిని ఈ కనుమ గుండానే తీసుకు వెళ్తారు.
ఎత్తైన ప్రదేశాలు అలవాటు లేని వారికి, ఎత్తుల అనారోగ్యం అనేది తీవ్రమైన ఆరోగ్య సమస్య. కొంతమందికి ఎసిటజోలమైడ్ వంటి నిరోధక మందులు వెంట తీసుకువెళ్ళడం అవసరం కావచ్చు. ఎందుకంటే ఈ మార్గం వెంట చికిత్స చేయడానికి అత్యవసర వైద్య సదుపాయాలు లేవు.
లేహ్‌లోని జిల్లా కమిషనర్ కార్యాలయంలో ఇన్నర్ లైన్ పర్మిట్ ను తీసుకోవచ్చు. ఇది పర్యాటకులకు అవసరం, లడఖ్ పౌరులకు అవసరం లేదు. దారిలోని తనిఖీ కేంద్రాల వద్ద ఈ అనుమతి ఫోటోకాపీలను సమర్పించాల్సి ఉంటుంది.
ఖార్దుంగ్ లా అనేది లడఖ్ కేంద్రపాలిత ప్రాంతపు లేహ్ జిల్లాలోని ఒక కనుమ. స్థానిక ఉచ్చారణలో "ఖార్దోంగ్ లా" అనీ, "ఖార్ద్‌జోంగ్ లా" అనీ అంటారు.
ఖార్దుంగ్ లా ఎత్తు . స్థానిక రోడ్డు సూచికలు, లేలో చొక్కాలు విక్రయించే డజన్ల కొద్దీ దుకాణాలూ దాని ఎత్తు అనీ, ఇది ప్రపంచంలోనే అత్యంత ఎత్తైన వాహనయోగ్య కనుమ అనీ తప్పుగా పేర్కొంటాయి.
5,359 మీటర్ల కొలత వందలాది సర్వేల ద్వారా వచ్చింది. డేటా, డేటా, రష్యన్ టోపోగ్రాఫిక్ మ్యాపింగ్‌ లతో ఇది సరిపోతుంది. ఇది అనేక రిపోర్టులతో సరిపోతుంది.
ఈ పట్టణం దేశంలోని అనేక దేశీయ జాతుల, ఇతర వర్గాల ప్రజలకు నిలయంగా ఉంది. కార్బిస్, రెంగ్మా, డిమాసా కచారి, తివా కాచారి, బోడో కచారి, గారో కచారి, రభా జిల్లాలోని ప్రధాన తెగలు. ఇక్కడి ప్రజలు శాంతియుత, సామరస్య పూర్వకంగా జీవిస్తున్నారు. ఇక్కడ దేవాలయాలు, చర్చిలు, మసీదులు, గురుద్వారాలు ఉన్నాయి. ఈ పట్టణంలో రోంగ్కర్, బుషు-డిమా, వంగల, బిహు, సిక్పుయి-రుయోయి, క్రిస్మస్, దుర్గా పూజ, దీపావళి, బైఖో, ఇతర పండుగలను ఉత్సాహంగా, ఆనందంగా జరుపుకుంటారు.
జాతీయ రహదారి 329ఎ ఈ పట్టణాన్ని ఇతర ప్రాంతాలకు కలుపుతుంది. ప్రభుత్వ, ప్రైవేట్ బస్సుల ద్వారా ఈ పట్టణం అనేక జిల్లాలు, అస్సాంలోని ఇతర ముఖ్యమైన పట్టణాలకు కలుపబడి ఉంది. అద్దె కార్లు సమీప పట్టణాలకు, ఇతర ప్రదేశాల మధ్య నడుస్తున్నాయి. ఆటో రిక్షా పట్టణంలోని ప్రధాన రవాణా సాధనంగా ఉంది.
దిఫు అనే పదం దిమాసా భాష నుండి వచ్చింది. దిఫు అంటే తెల్లని నీరు అని అర్థం. చారిత్రాత్మకంగా వర్షాకాలంలో దిఫులోని నీటి ప్రవాహం తెలుపు రంగులో కనిపిస్తుంది. అందుకే దీనికి ఈ పేరు వచ్చింది.
దిఫు, అస్సాం రాష్ట్రంలోని కర్బి ఆంగ్లాంగ్ జిల్లా ముఖ్య పట్టణం, జిల్లా ప్రధాన కార్యాలయం. కొండ ప్రాంతంలో ఉన్న ఈ చిన్న పట్టణం సమీప నగరాల ప్రజలకు పర్యాటక ప్రదేశం.
దేశ స్వాతంత్ర్యానంతరము రాచరిక రైల్వేలన్నియు భారతీయ రైల్వేలొకి విలీనము చేయబడి భారతీయ రైల్వే వ్యవస్థ పునర్వ్యవస్థీకరింపబడెను. అప్పుడు నైజాము రాష్ట్ర రైల్వేను సికిందరాబాద్ డివిజన్ అను పేరుతో బొంబాయి కేంద్రముగ పనిజేయు మధ్య రైల్వే లో చేర్చబడెను. 1966 లో దక్షిణ మధ్య రైల్వే ఎర్పరచబడినప్పుడు, సికింద్రాబాద్ విభాగము, ద.మ.రై. లో భాగమాయెను. 1977 లో సికింద్రాబాద్ విభాగము లోని మీటర్ గేజి మార్గమునంతటిని విడదీసి హైదరాబాద్ విభాగము ఏర్పరచబడెను.
సికింద్రాబాద్ రైల్వే విభాగము భారతీయ రైల్వేల దక్షిణ మధ్య రైల్వేయందలి ఆరు విభాగములలో నొకటి. దీని విభాగ ప్రధాన కార్యాలయము భారతదేశ తెలంగాణ రాష్ట్రమందలి సికిందరాబాద్ యందు కలదు.
అక్కితం అత్యుతన్ నంబూద్రి దక్షిణ భారతదేశ రాష్ట్రమైన కేరళలోని పాలక్కాడ్ జిల్లా కు చెందిన కుమారనల్లూరు సమీపంలో ఉన్న అమేటిక్కర వద్ద 1926 మార్చి 18 న అమెత్తు అక్కితాత్తు మనాయిల్ వాసుదేవన్ నంబూద్రి, చెకూర్ మనాయక్కల్ పార్వతి అంతార్జానం దంపతులకు జన్మించాడు. సంస్కృతం, జ్యోతిషశాస్త్రం, సంగీతంలో పాఠశాల విద్యనభ్యసించిన తరువాత అతను కళాశాల విద్యను చేసాడు. కాని గ్రాడ్యుయేట్ డిగ్రీ కోర్సును పూర్తి చేయలేదు. అతను తన సామాజిక కార్యకలాపాలలో పాల్గొనేందుకు ఒక వేదికగా ఉన్ని నంబూతిరి పత్రికకు సంపాదకుడిగా తన వృత్తి జీవితాన్ని ప్రారంభించాడు. మంగళోదయం, యోగాక్షేమం పత్రికలలో అసిస్టెంట్ సంపాదకునిగా కూడా పనిచేశాడు. 1956 లో అతను ఆల్ ఇండియా రేడియో కోజికోడ్ స్టేషన్‌లో చేరాడు. అక్కడ అతను 1975 వరకు పనిచేశాడు. తరువాత అతను త్రిస్సూర్ స్టేషన్‌కు బదిలీ చేయబడ్డాడు. అతను వేదాల అధ్యయనాలను ప్రాచుర్యం పొందటానికి సాహితీ సేవ ఐన అనాడితో కూడా సంబంధం కలిగి ఉన్నాడు .
అక్కితం కు 2012 లో వయలార్ పురస్కారం వచ్చింది. కేరళ ప్రభుత్వం అతనికి 2016 లో వారి అత్యున్నత సాహిత్య పురస్కారం ఎజుతాచన్ పురస్కారాన్ని ప్రదానం చేసింది. అతను 2017 లో భారత ప్రభుత్వానికి నాల్గవ అత్యున్నత పౌర పురస్కారం పద్మశ్రీని అందుకున్నాడు. అనారోగ్యం కారణంగా అతను ప్రతిష్టాత్మకమైన ఆ కార్యక్రమానికి హాజరు కాలేదు; ఈ పురస్కారాన్ని తరువాత పాలక్కాడ్ జిల్లా కలెక్టర్ అతనికి అందజేశాడు. అతను 2019 లో అత్యున్నత భారతీయ సాహిత్య పురస్కారం అయిన జ్ఞాన్‌పిఠ్ పురస్కారాన్ని అందుకున్నాడు. కృష్ణ గీధి పురస్కారం, నలప్పాడ్ అవార్డు, పుతేజాన్ అవార్డు, భారతీయ జ్ఞానపిఠ్ కు సంబంధించిన మూర్తి దేవి అవార్డు, అమృత కీర్తి పురస్కారం వంటి అనేక గౌరవాలు కూడా ఆయనకు దక్కాయి. అరికిల్ అక్కితం డాక్యుమెంటరీ చిత్రానికి ఇ. సురేష్ దర్శకత్వం వహించాడు. ఇది కవిగా అతని జీవితాన్ని తన కుమార్తె శ్రీజా దృక్పథంలో వివరిస్తుంది.
అక్కితం సాహిత్య రచనలు 1950 ప్రారంభంలో విస్తృత దృష్టిని ఆకర్షించడం ప్రారంభమైంది. ఇరుపతం నూట్టండింతె ఇతిహాసం , మలయాళ సాహిత్యంలో మొదటి ఆధునికతను పద్యాలు గల ఖండకావ్యం పుస్తకం 1952 లో సంజయన్ పురస్కారాన్ని గెలుచుకుంది. కవితా సంకలనాలు, నాటకాలు, చిన్న కథలతో కూడిన 45 పుస్తకాలను అతమి ప్రచురించాడు. బలిదర్శనం , అరంగేట్టం, నిమిషా క్షేత్రం, ఇడింజు పోలింజ లోకం, అమృతఘాటికా, కలికోట్టిలిల్ అతని రచనలలో గుర్తించదగిన కవితా సంకలనాలు. ఉపనయనం, సమవర్తనం, వ్యాసాలు రెండు సంపుటాలు అతని గద్య రచనలలో ఉన్నాయి. శ్రీ మహాభగతం, 14,613 శ్లోకాలతో కూడిన శ్రీమద్ భాగవతం యొక్క అనువాదం 2,400 పేజీలకు పైగా ఉంది.
అక్కితం 1952 లో సంజయన్ పురస్కరాన్ని అతని రచన ఇరుపతం నూట్టండింటే ఇతిహాసం కు పొందాడు. 1971 లో బలిదర్శనం రచనకు కవిత్వానికి అందించే కేరళ సాహిత్య అకాడమీ పురస్కారాన్ని అందుకున్నాడు . అతను 1973 లో రెండు ప్రధాన గౌరవాలు పొందాడు. అవి బలిదర్శనం కొరకు సాహిత్య అకాడమీ అవార్డు, నిమిషా క్షేత్రానికి ఒడక్కుజల్ అవార్డు . అతను 1994 లో అసన్ స్మారక కవితా పురస్కారానికి ఎంపికయ్యాడు. రెండు సంవత్సరాల తరువాత 1996లో లలితాంబికా అంతర్జనమ్ స్మారక సాహిత్య అవార్డుకు, తరువాత 1997 లో వల్లథోల్ అవార్డుకు ఎంపికయ్యాడు .
అక్కితం సామాజిక సంస్కరణ కార్యక్రమాలలో పాల్గొన్నాడు. అతనికి యోగక్షేమ సభ తో గల అనుబంధంతో కేరళ లోని నంభూద్రి బ్రాహ్మణుల జీవితాల్లో సంస్కరణలు తీసుకురావడానికి ప్రయత్నించడానికి సహాయపడింది. అతనికి కడవల్లూర్, త్రిసూర్ లలోని తిరునవయ కు సంబంధించిన వివిధ కేంద్రాలతో సంబంధం ఉంది. ఈ కేంద్రం ద్వారా వేద అధ్యయనాలను పోత్సహిస్తారు. 947 లో అంటరానితనానికి వ్యతిరేకంగా శాంతియుతంగా నిరసన వ్యక్తం చేసిన పాలియం సత్యాగ్రహంతో అతను పాల్గొన్నాడు.
అక్కితం అచ్యుతన్ నంబూద్రి భారతీయ కవి, మలయాళం భాషా రచయిత. సరళమైన, స్పష్టమైన రచనా శైలికి పేరుగాంచిన అక్కితం 2019 లో భారతదేశపు అత్యున్నత సాహిత్య గౌరవమైన జ్ఞానపీఠ్ పురస్కారం, పద్మశ్రీ, ఎజుతాచన్ పురస్కారం, కేంద్ర సాహిత్య అకాడమీ అవార్డు, కవిత్వానికి కేరళ సాహిత్య అకాడమీ అవార్డు, ఒడక్కుజల్ అవార్డు, వల్లతోల్ అవార్డు, వయలార్ అవార్డు, ఆసన్ బహుమతులను పొందాడు.
అక్కితం శ్రీదేవి అంతర్జనమ్ ను వివాహం చేసుకున్నాడు. ఈ దంపతులకు కుమారుడు నారాయణన్, కుమార్తె శ్రీజా ఉన్నారు. కుటుంబం అమేట్టిక్కరలో నివసిస్తుంది. భారతీయ చిత్రకారుడు అక్కితం నారాయణన్ అతని సోదరుడు.
మొదటిసారి రిజిస్ట్రేషన్‌కు రూ. 200 చెల్లించాలి. రిజిస్ట్రేషన్‌ చేసుకున్న విద్యార్థికి దోస్త్‌ ఐడీ, పిన్‌ నంబర్‌ వస్తుంది. వాటిని ఉపయోగించి దరఖాస్తు ఫారం ఓపెన్‌ చేసి వివరాలు నింపాలి. ఆ తరువాత విద్యార్థులు కోర్సులవారీగా, కాలేజీలవారీగా ప్రాధాన్య క్రమంలో వెబ్‌ ఆప్షన్లు ఇచ్చుకోవాలి. మెరిట్, రిజర్వేషన్ల ఆధారంగా సీట్ల కేటాయింపు ఉంటుంది. కోరుకున్న కళాశాలలో సీటు వస్తే సెల్ఫ్‌ రిపోర్టింగ్‌ ద్వారా విద్యార్థి కన్‌ఫర్మ్‌ చేసుకోవాలి. ఏ దశ కౌన్సెలింగ్‌లో అయినా సెల్ఫ్‌ రిపోర్టింగ్‌ ద్వారా సీట్లను కన్‌ఫర్మ్‌ చేసుకున్న విద్యార్థి నిర్ణీత గడువులోగా కళాశాలకి వెళ్ళి సర్టిఫికెట్లను సమర్పించి ఫీజు చెల్లించాలి. అప్పుడే ఆ విద్యార్థికి ఆ సీటు ఉంటుంది. మొదటి కౌన్సెలింగ్‌లో విద్యార్థికి వచ్చిన సీటు, కళాశాల నచ్చకపోయినా సీటు రిజర్వేషన్‌ కోసం ఆన్‌లైన్‌లో మాత్రమే ఫీజు చెల్లించాలి. ఆ తరువాత తదుపరి దశల కౌన్సెలింగ్‌లో వెబ్‌ ఆప్షన్లు ఇచ్చుకోవచ్చు.
ఔత్సాహిక విద్యార్థులు దోస్త్ అధికారిక వెబ్‌సైట్‌లో నమోదు చేసుకుని వెబ్ ఎంపికల ద్వారా కళాశాలలను ఎంచుకుంటారు. ప్రవేశ ప్రక్రియ ప్రారంభమైన తరువాత, డిగ్రీ కళాశాలలో సీటు కేటాయించినప్పుడు విద్యార్థులకు మొబైల్ ఎస్ఎంఎస్ ద్వారా సమాచారం అందజేయబడుతుంది. 2017-18లో విద్యార్థుల ప్రవేశ ప్రక్రియను బయోమెట్రిక్ విధానంతో, 2018-19 విద్యా సంవత్సరానికి విద్యార్థుల ఆధార్‌ కార్డుతో అనుసంధానించారు. విద్యార్థుల ప్రవేశ ప్రక్రియలో 3 దశలు ఉన్నాయి. రాష్ట్రంలోని సుమారు వెయ్యికిపైగా డిగ్రీ కాలేజీల్లో బిఏ, బికామ్, బిఎస్సీ, బికామ్ వొకేషనల్, బికామ్ హానర్స్, బిఎస్‌డబ్ల్యూ, బిబిఎం, బిసీఏ వంటి 200 కోర్సుల్లో సీట్లను దోస్త్‌ ద్వారా భర్తీ చేస్తారు.
రాష్ట్రవ్యాప్తంగా ఉన్న విద్యార్థులందరికీ అన్ని డిగ్రీ కళాశాలలోని ప్రవేశాలను అందుబాటులోకి తీసుకురావడానికి తెలంగాణ రాష్ట్ర ఉన్నత విద్యామండలి 2016లో ఈ దోస్త్ సేవలను ప్రారంభించింది. తెలంగాణ రాష్ట్రంలోని వివిధ విశ్వవిద్యాలయాలలో బ్యాచిలర్ డిగ్రీకి ప్రవేశం పొందడానికి, విద్యార్థులు దోస్త్ పోర్టల్‌లో నమోదు చేసుకోవాలి. ఉస్మానియా విశ్వవిద్యాలయం, కాకతీయ విశ్వవిద్యాలయం, తెలంగాణ విశ్వవిద్యాలయం, మహాత్మా గాంధీ విశ్వవిద్యాలయం, శాతవాహన విశ్వవిద్యాలయం, పాలమూరు విశ్వవిద్యాలయంల డిగ్రీ కళాశాలల ప్రవేశాలు ఈ దోస్త్ పోర్టల్‌లో అందుబాటులో ఉంటాయి.
2022లో రాష్ట్రంలో మొత్తం 1,080 డిగ్రీ కాలేజీల్లో 4,68,880 సీట్లు అందుబాటులో ఉండగా, ఇంటర్‌బోర్డు ద్వారా ఉత్తీర్ణులైన విద్యార్థులు ఇంటినుండే మొబైల్‌ ద్వారా దరఖాస్తు చేసేందుకు కొత్త సాంకేతిక పరిజ్ఞానాన్ని ప్రవేశపెట్టారు. సెల్ఫీ తీసి, ఫొటోను అప్‌లోడ్‌చేస్తే, విద్యార్థి వివరాలు ప్రత్యక్షమయ్యేలా సాంకేతిక ఏర్పాట్లుచేశారు. టీ యాప్‌ ఫొలియో రియల్‌ టైం ఫేస్‌ రికగ్నిషన్‌ ద్వారాగానీ, ఆధార్‌తో లింక్‌ చేయబడిన మొబైల్‌ నంబర్‌, తల్లిదండ్రుల మొబైల్‌ నంబర్‌, మీసేవా కేంద్రాల ద్వారాగానీ రిజిస్ట్రేషన్‌ చేసుకునే అవకాశం కలిపించారు.
ఫీజు రీయింబర్స్‌మెంట్‌ అర్హత గలవారు తమ ఆదాయ ధ్రువీకరణ పత్రం అప్‌లోడ్‌ చేయాలి. ఈ–సేవా జారీ చేసిన కుల ధ్రువీకరణ పత్రం అప్‌లోడ్‌ చేయాలి. విశ్వవిద్యాలయం/ప్రభుత్వ కళాశాలల్లో సీట్లు లభించిన వారు ఫీజు రీయింబర్స్‌మెంట్‌కు అర్హులైతే సెల్ఫ్‌ రిపోర్టింగ్‌కు డబ్బలు చెల్లించాల్సిన అవసరం లేదు. ప్రైవేటు కళాశాలల్లో సీట్లు పొందినవారు ఫీజు రీయింబర్స్‌మెంట్‌కు అర్హులైతే ఆన్‌లైన్‌ సెల్ఫ్‌ రిపోర్టింగ్‌కు రూ. 500 చెల్లించాలి. ఫీజు రీయింబర్స్‌మెంట్‌కు అర్హులు కాని వారు సెల్ఫ్‌ రిపోర్టింగ్‌ సమయంలో రూ. 1,000 చెల్లించాలి.
బయోమెట్రిక్‌కు బదులుగా రియల్‌టైమ్‌ డిజిటల్‌ ఫేస్‌ రికగ్నైజేషన్‌ టీ–యాప్‌ ఫోలియోను ప్రవేశపెట్టింది. విద్యార్థులు ఇంటర్‌ హాల్‌టికెట్‌ నెంబర్‌తో లాగిన్‌ అయ్యి, సెల్ఫీ ఫొటో ద్వారా దోస్త్‌ ఐడీని జనరేట్‌ చేసుకోవాలి. ఇదివరకే ఆధార్‌తో లింక్‌ అయిన మొబైల్‌ నంబర్‌ ఉన్నవాళ్ళు నేరుగా దోస్త్‌ వెబ్‌సైట్‌లోకి వెళ్ళి రిజిస్ట్రేషన్‌ చేసుకోవచ్చు. ఆధార్‌తో మొబైల్‌ నంబర్‌ లింక్‌ కాకపోతే తల్లిదండ్రుల మొబైల్‌ నంబర్‌ను ఆధార్‌తో లింక్‌ చేసుకొని రిజిస్ట్రేషన్‌ చేసుకునే వెసులుబాటు కూడా ఉంది.
డిగ్రీ ఆన్‌లైన్ సర్వీసెస్ తెలంగాణ తెలంగాణ రాష్ట్రంలోని వివిధ విశ్వవిద్యాలయాల్లో డిగ్రీ ప్రవేశంకోసం తెలంగాణ ప్రభుత్వం ఏర్పాటుచేసిన ఆన్‌లైన్ వ్యవస్థ. రాష్ట్రంలోని అన్ని ప్రభుత్వ కళాశాలలు, స్వయంప్రతిపత్త కళాశాలలు, ప్రైవేట్, ఇతర కళాశాలలను ఒకే వ్యవస్థ క్రిందకు ఈ దోస్త్ ఆన్‌లైన్ సేవ తీసుకొస్తుంది. ప్రతి సంవత్సరం మే, జూలై నెలల్లో రాష్ట్రంలోని అన్ని విశ్వవిద్యాలయాల పరిధిలోని వివిధ డిగ్రీ కళాశాలల్లో 1.84 లక్షల మంది విద్యార్థులకు సీట్లు కేటాయిస్తారు.
ప్రభుత్వ కాలేజీల్లో ఏడాదికేడాది భారీగా అడ్మిషన్లు నమోదవుతున్నాయి. ప్రభుత్వ కాలేజీల్లో నాణ్యమైన విద్య దొరుకుతుండటం, క్వాలిఫైడ్‌ అధ్యాపకులుండటం, డిగ్రీలో ఎప్పకటిప్పుడు కొత్త కోర్సులు ప్రవేశపెడుతుండటం, కెరీర్‌గైడెన్స్‌, క్లస్టర్‌ కాలేజీలు వంటి సంస్కరణల బాటపడుతుండటంతో విద్యార్థులు భారీగా చేరుతున్నారు.
అల్ఫ్రెడో సలాఫియా కృషితో 24 గంటల వ్యవధిలోనే రోసాలియా శరీరం క్షీణించిపోకుండా మమ్మీగా మార్చబడింది. తదనంతరం ఆ మమ్మీని 1920 డిసెంబర్ 8 తేదీన పలెర్మో నగరంలోని కాపుచిన్ భూగర్భ స్మశానవాటికకు తరలించారు. ఈ అరుదైన స్మశానవాటికలో 16వ శతాబ్దం నుండి 8000 కు పైగా శవాలను, 1250 కు పైగా మమ్మీలను భద్రపరుస్తున్నారు. కాపుచిన్ స్మశానవాటికకు తరలించబడిన చిట్ట చివరి శవాలలో ఈమె ఒకటి. ఆ నాటినుండి నేటివరకు, సుమారు వంద సంవత్సరాలకు పైగా ఈ చిన్నారి పాప శరీరాన్ని ఇక్కడ గాజు శవపేటికలో భద్రంగా ఉంచి సంరక్షిస్తున్నారు. ఆమె తల మాత్రమే కనిపిస్తుంది. మిగిలిన శరీరం దుప్పటితో కప్పబడి ఉంటుంది. ఆమె ఇప్పటికీ, చనిపోయినట్లుగా కాక సజీవంగా, నిద్రపోతున్నట్లుగా కనిపిస్తుంది. స్లీపింగ్ బ్యూటీగా ప్రసిద్ధి చెందింది. నిజానికి సజీవత ఉట్టిపడేటట్లుగా ఆమె మమ్మీని రూపొందించిన ఘనత సలాఫియాకు చెందుతుంది. అతని అద్భుతమైన ఎంబాలింగ్ టెక్నిక్ 21 వ శతాబ్దం వరకు రోసాలియా మమ్మీని మంచి స్థితిలో వుంచగలిగింది. 2008 జులై నెలలో ఆమె శరీరంపై చేసిన ఎక్స్-కిరణాల అధ్యయనంలో కూడా అన్ని అవయవాలు చెక్కుచెదరకుండా ఉన్నాయని తేలింది.
రోసాలియా మమ్మీ యొక్క కనురెప్పలు కదలడంపై అనేక ఊహాగానాలు రేకెత్తడంతో ఈ మమ్మీ మరింతగా పాపులర్ అయ్యింది. మరణించిన పాప యొక్క కళ్ళు, రోజులో అనేకసార్లు మూసుకొంటూ తెరుచుకుంటున్నాయని, దానికి స్పందనగానే చెక్కు చెదరని ఆమె నీలి రంగు కనుపాపలు కూడా బయటకు కనిపిస్తున్నాయని. అనేక ఊహాగానాలు రేగాయి. ఆమె ఆత్మ ఆమె శరీరంలోకి తిరిగి వస్తోందని వదంతులు వ్యాపించాయి. పాప కనురెప్పలు కదలడంపై రేగిన ఊహాగానాలకు ప్రతిస్పందిస్తూ, కాపుచిన్ క్యూరేటర్ అయిన పియోంబినో మస్కాలి-ఈ దృగ్విషయాన్ని కాంతి వలన కలిగే ఒక ఆప్టికల్ భ్రాంతిగా పేర్కొన్నారు. దీనిని వివరిస్తూ పక్క కిటికీల ద్వారా ఫిల్టర్ అయ్యి ప్రసరిస్తున్న కాంతి, శవపేటిక యొక్క గాజు మీద కొంత కోణంలో పడినపుడు అది కలిగించే దృష్టి భ్రాంతి వలన ఇలా కనిపిస్తుందని, పగటిపూట ఇది మారుతూ వుంటుందని . పాప కళ్ళు పూర్తిగా మూసివేయబడలేదని, నిజానికి అవి ఎప్పుడూ మూసుకోవడం జరగలేదని తెలిపారు.
రోసాలియా లోంబార్డో ఇటలీకి చెందిన రెండేళ్లు దాటని చిన్న పిల్ల. 1920 లో స్పానిష్ ఫ్లూ కారణంగా మరణించిన ఈమెను మమ్మీగా చేశారు. ఇటలీ లోని పలెర్మో నగరంలో వున్న కాపుచిన్ భూగర్భ స్మశానవాటికలో ఈ చిన్న పిల్ల మమ్మీ భద్రపరచబడింది. పలెర్మోలో అద్భుతంగా సంరక్షించబడిన మమ్మీలలో ఈమె ఒకటి. చనిపోయినట్లు కాకుండా ప్రశాంతంగా నిద్ర పోతున్నట్లు కనిపిస్తుండటంతో రోసాలియాను "సిసిలియన్ స్లీపింగ్ బ్యూటీ" గా పిలిచేవారు. 1920 నుండి గాజు శవపేటికలో సంరక్షించబడుతున్న ఈ చిన్నారి పాప శరీరాన్ని చూడటానికి ఆసక్తితో ప్రపంచం నలుమూలల నుండి ప్రతి సంవత్సరం వేలాదిమంది పర్యాటకులు పలెర్మో నగరాన్ని సందర్శిస్తారు. వంద సంవత్సరాలకు పైగా చెక్కుచెదరని ఆమె శరీరం, పరిశోధకులను 1900 కాలం నాటి ఎంబాల్మింగ్ పద్ధతులపై దృష్టి సారించేలా చేసింది.
రోసాలియా లోంబార్డో దక్షిణ ఇటలీలోని సిసిలీలో 1918 డిసెంబర్ 13 తేదీన జన్మించింది. తల్లి మేరియా డి కారా . తండ్రి మేరియో లోంబార్డో ఒక మిలట్రీ ఆఫీసర్. ఆమె రెండో పుట్టినరోజుకు వారంరోజుల ముందు స్పానిష్ ఫ్లూ అంటువ్యాధి కారణంగా సంభవించిన న్యూమోనియాతో మరణించింది. పాప అకాల మరణంతో తీవ్రంగా చలించిపోయిన తండ్రి, తన కుమార్తెను ఖననం చేసే ముందు ఎలాగైనా ఆమె శరీరాన్ని సంరక్షించుకోవాలనుకొన్నాడు. ఆ పనిని చేపట్టడానికి ఆనాటి ప్రముఖ ఎంబాల్మర్ అయిన అల్ఫ్రెడో సలాఫియాను సంప్రదించాడు.
అవినీతిలో కూరుకునిపోయిన దేశాన్ని పిలిచే ఓ హీనమైన పేరు.ఇది ఒక నిర్దిష్ట రకమైన రాజకీయ ఆర్ధిక క్షీణించిన వ్యవస్థ, ముఖ్యంగా విస్తృతమైన అవినీతి బలమైన విదేశీ జోక్యం ముఖ్యంగా ఒక దేశం ఒకే వస్తువులను ఎగుమతులు చేస్తూ దానిపైనే ఆధారపడివుండటాన్ని కూడా బనానా రిపబ్లిక్‌గా పేర్కొంటారు. పంతొమ్మిదవ శతాబ్దపు అమెరికన్ రచయిత ఓ. హెన్రీ తన పుస్తకం క్యాబేజీ అండ్ కింగ్స్ లో ఈ పదాన్ని తొలిసారిగా వాడారు.అమెరికన్ సంస్థలచే హోండురాస్ పొరుగు దేశాల ఆర్థిక దోపిడీని వివరించడానికి హెన్రీ ఈ పదాన్ని ఉపయోగిస్తాడు. బ్యాంకు మోసం కేసులో అమెరికా ప్రభుత్వం పట్టుబడుతుందనే భయంతో హోండురాస్‌లోని ఒక హోటల్‌లో ఆరు నెలల బస చేసిన జ్ఞాపకాల ఆధారంగా ఈ కథలు రూపొందించబడ్డాయి.14 మే 1986 న, ఆస్ట్రేలియా ఆర్థిక మంత్రి పాల్ కీటింగ్ ఆస్ట్రేలియా అరటి రిపబ్లిక్ అయ్యే అవకాశం ఉందని పేర్కొన్నారు. ఈ ప్రకటనకు చాలా వ్యాఖ్యలు ఇంకా విమర్శలు వచ్చాయి, ఇది ఆస్ట్రేలియా రాజకీయ ఆర్థిక చరిత్రలో ఒక మలుపుగా పరిగణించబడుతుంది.
ఆర్థిక శాస్త్రంలో, ఈ పదం ఒక దేశాన్ని సూచిస్తుంది ఇందులో ప్రభుత్వం లేదా పరిపాలనా వ్యవస్థ ఒక ప్రైవేట్ వాణిజ్య సంస్థగా నడుస్తుంది, ఇది దేశము గుత్తాధిపత్య వ్యాపారవేత్తల మధ్య కలయిక, ప్రభుత్వ భూములను దోపిడీ చేయడం ద్వారా వచ్చే లాభాలు ప్రైవేట్ జేబుల్లోకి రావడం, దీని వలన అన్ని రంగాలు రుణ బాధ్యతలతో ప్రభావితమవుతాయి. ఆ భారాన్ని ప్రజలు భరించాలి పట్టణ , గ్రామీణ ప్రాంతాల మధ్య అసమాన అభివృద్ధి కారణంగా ఇటువంటి అసమతుల్య ఆర్థిక వ్యవస్థ అభివృద్ధి చెందడం కష్టం, ఇది స్థానిక కరెన్సీ విలువ తగ్గింపుకు కారణమవుతుంది, అభివృద్ధి సాయం క్రెడిట్‌ను తిరిగి చెల్లించలేకపోతుంది. అంతర్జాతీయ రుణాల అభివృద్ధి. అక్రమ లాభాలను పొందటానికి ప్రభుత్వ ఉద్యోగులు తమ స్థానాన్ని దుర్వినియొగం చేసుకుంటారు , ఫలితంగా, జీతం తీసుకునే కార్మికుల కోసం పనిచేసే ప్రజలు పరిహారం కోసం రుణాలు తిరిగి చెల్లించాలి.అందువల్ల, "బనానా రిపబ్లిక్" అనే వ్యక్తీకరణ మొదట "సర్వైల్ నియంతృత్వానికి" చాలా ప్రత్యక్ష సూచనగా కనుగొనబడింది.
ఆధునిక భాషలో, "అరటి రిపబ్లిక్" అనే పదాన్ని అభివృద్ధి చెందని ఆర్థిక వ్యవస్థ ఉన్న దేశాలను, పేద జనాభాలో ఎక్కువ శాతం, జాతీయ ఉత్పత్తి పంపిణీలో గణనీయమైన అసమానత, అవినీతి అధికారుల విస్తృత అవినీతితో వర్ణించడానికి ఉపయోగిస్తారు.
ఎన్నికైన ఉప మేయర్లు చాలా మంది నగర మండలిలో సభ్యులుగా ఉంటారు. మేయర్ లేనప్పుడు వీరు తాత్కాలిక మేయర్‌ అనే బిరుదుతో పనిచేస్తారు. నియామక ఉప మేయర్లు మేయర్ కోరిక మేరకు ముఖ్య కార్యనిర్వహణ అధికారిగా పనిచేయవచ్చు.
ఒకే పురపాలక సంఘంలో ఏదేని మరణం, రాజీనామా, వైకల్యం, లేదా అభిశంసన ద్వారా కాళీ ఏర్పడిన సందర్భంలో మేయర్ పదవికి, ఉప మేయర్ ఆ పదవిలో మేయర్ వారసుడిగా ఎన్నికవుతాడు.మేయర్‌తో కలిసి, విధాన ప్రాంతాలను పర్యవేక్షించడానికి ఒకటి లేదా అంతకంటే ఎక్కువ ఉప మేయర్‌లు ఒకే పురపాలక సంస్థలో పనిచేస్తూ ఉండవచ్చు.
ఇతర నగరాల్లో, ఉప మేయర్ నగర మండలికి అధ్యక్షత వహిస్తాడు, కానీ సంబంధాలను విచ్ఛిన్నం చేయడం తప్ప ఓటు మాత్రం వేయలేరు. ఇతర వ్యవస్థలలో ప్రజాదరణ పొంది ఎన్నుకోబడిన ఉప మేయర్ మాదిరిగానే, ఉప మేయర్, అసలు మేయర్ లేనప్పుడు ప్రతిరూప మేయర్ అవుతారు. కొన్ని కొన్ని నగరాల్లో ఇంతకుముందు తెలిపినట్లుగా,ఈ కార్యాలయానికి ఎన్నికైన సభ్యులనుండి విడిగా ఒకరిని సభ నిర్వహకుడు‌గా కౌన్సిల్ ఎన్నుకుంటుంది. కొన్ని యుఎస్ నగరాల్లో, మేయర్, ఉప మేయర్ కలిసి జాతీయ స్థాయిలో అధ్యక్షుడు , ఉపాధ్యక్షుడు ఎలా నడుస్తారో అదేవిధంగా నగరవ్యాప్తంగా వ్యవహరిస్తారు.
ఇజ్రాయెల్‌లో, స్థానిక అధికారులు చట్టం, 5735 - 1975 ప్రకారం, మేయర్ సాధారణంగా "వ్యక్తిగత, సాధారణ, ప్రత్యక్ష, సమాన రహస్య ఎన్నికలలో" ఎన్నుకోబడతారు. స్థానిక పాలక సంస్థ ద్వారా ఎన్నికలు జరుగుతాయి. మేయర్ కోసం ఏ అభ్యర్థి పోటీ చేయకపోతే, ఒక అభ్యర్థి మేయరు అభ్యర్థిగా ఎన్నికలలో పోటీ చేస్తే మేయర్ అభ్యర్థికి తిరస్కరించబడతారు (ఇజ్రాయెల్‌, యుకె లో కాకుండా, ఒక అభ్యర్థి మాత్రమే పోటీలో ఉంటే అతను స్వయంచాలకంగా ఎన్నుకోబడడు.ఓటర్లు అతనికి అనుకూలంగా, లేదా వ్యతిరేకంగా ఓటు వేస్తారు), లేదా పోటీలో చేరుకున్న ఇద్దరు అభ్యర్థులు సమాన సంఖ్యలో ఓట్లను పొందుతారు.వారి కోసం వేసిన మొదటి రౌండ్ ఓట్ల సంఖ్యను, రెండవ రౌండ్ ఓట్ల సంఖ్యను జోడించిన తరువాత సమానంగా కాకుండా ఎక్కువ వచ్చిన అభ్యర్థిని పరిగణనలోకి తీసుకుంటారు ఏదేమైనా, ఉప మేయర్లను ఎల్లప్పుడూ స్థానిక నగర పాలకసంస్థ సభ్యులు ఎన్నుకుంటారు. అందులో ఒకరు మేయర్ నామినేషన్ వేసిన తర్వాత, నియమించబడిన తాత్కాలిక మేయర్ అధ్యక్షతన ఎన్నుకోబడతారు.
ఫ్రెంచ్ పదం డెపుట్ మెయిర్ "ఉప మేయర్" అని అర్ధం కాదు, కానీ ఫ్రాన్సు జాతీయ శాసనసభకు ఉప మేయర్‌ను సూచిస్తుంది. 2017 మార్చి 31 నాటికి, ఒక మేయర్ రెండు పదవులను నిర్వహించలేరు . ఫ్రెంచ్ భాషలో ఉప మేయర్ అనే పదం మైర్ అడ్జాయింట్ అని వ్యవహరిస్తారు.
ఒహియోలోని సిన్సినాటిలో, ఎన్నుకోబడిన నగర పాలక సంస్థ సభ్యుల నుండి ఉప మేయర్‌ను, మేయర్ నియమిస్తాడు. మాజీ ఉప మేయర్ డేవిడ్ ఎస్. మన్ స్థానంలో మేయర్ జాన్ క్రాన్లీ నియమించిన తరువాత 2018 జనవరి 2 నాటికి, క్రిస్టోఫర్ స్మిథర్మాన్ సిన్సినాటి ఉప మేయర్‌గా పనిచేశారు.
ఉప మేయర్ అనగా ( ఉప మేయర్ లేదా సహాయ మేయర్, డిప్యూటీ మేయర్ అని కూడా పిలుస్తారు) ఏదేని కార్యాలయానికి ఎన్నుకోబడిన లేదా నియమించిన రెండవ శ్రేణి అధికారిని ఉప మేయర్ అంటారు. అయితే ఇది ఎక్కువుగా చాలా వరకు స్థానిక సంస్థల ప్రభుత్వాలనందు అమలులో ఉంది.
దావా నగరంలో ప్రత్యక్ష రాజ్యాంగబద్ధంగా తప్పనిసరి ఉప వంటి ఎన్నికైన వైస్ మేయర్ ఉన్నట్టు దావ నగర మేయర్ నియమిస్తారు.ఉప మేయర్లు. దావావో నగరంలో ఉన్న ప్రతి జాతి మైనారిటీల నిర్వహణకు ఉప మేయర్లను నియమిస్తారు.
మిస్సోరిలోని సెయింట్ లూయిస్‌లో, ఉప మేయర్లు సెయింట్ లూయిస్ మేయర్‌కు సాధారణ ఉప మేయర్‌గా పనిచేసే, నిర్దిష్ట విధాన ప్రాంతాల సమన్వయాన్ని నిర్వహించే బహుళ ఉప మేయర్‌లు ఉన్నారు.
న్యూయార్కు నగరంలో, నిర్దిష్ట ఉప మేయర్లు నిర్దిష్ట విధాన ప్రాంతాల సమన్వయాన్ని నిర్వహిస్తారు. ఇక్కడ మొదటి ఉప మేయర్, న్యూయార్కు నగర మేయర్‌కు సాధారణ ఉప మేయర్‌గా పనిచేస్తారు.
2016, అక్టోబరు 22 సిద్దిపేటలో కొత్త వైద్య కళాశాల స్థాపనకు సంబంధించి మొదటి ఉన్నత స్థాయి సమావేశం జరిగింది. ఈ సమావేశంలో అప్పటి రాష్ట్ర ఆరోగ్య, కుటుంబ సంక్షేమ శాఖ మంత్రి డాక్టర్ సి. లక్ష్మా రెడ్డి, రాష్ట్ర నీటిపారుదల, మార్కెటింగ్, శాసనసభ వ్యవహారాల శాఖ మంత్రి టి. హరీశ్ రావు, ఆరోగ్య, కుటుంబ సంక్షేమ శాఖ ప్రత్యేక ముఖ్య కార్యదర్శి రాజేశ్వర్ తివారీ పాల్గొని కార్యాచరణ ప్రణాళికను రూపొందించారు. ఈ తరువాత సిద్ధిపేటలో వైద్య కళాశాల, ఆసుపత్రి స్థాపన కోసం భూమిని సేకరించడం, బడ్జెట్ కేటాయింపులు మంజూరు, బోధన, బోధనేతర, పారా మెడికల్, ఇతర సహాయక సిబ్బంది నియామకానికి పోస్టుల అనుమతులు జరిగాయి.
2016, అక్టోబరు 11న ఉదయం గం. 11.13 ని.లకు సిద్ధిపేట పట్టణంలో కొత్తగా నిర్మించిన జిల్లా కలెక్టరేట్ కాంప్లెక్స్ ను ప్రాంరంభించి,సిద్ధిపేట జిల్లాను అధికారికంగా ప్రారంభించిన తెలంగాణ ముఖ్యమంత్రి కల్వకుంట్ల చంద్రశేఖర్ రావు సిద్దిపేట జిల్లా ప్రజలకు ఆరోగ్య సంరక్షణను అందించడానికి సిద్ధిపేటలో ప్రభుత్వ వైద్య కళాశాలను ఏర్పాటు చేస్తామని హామీ ఇచ్చాడు.
సిద్ధిపేట ప్రభుత్వ వైద్య కళాశాల తెలంగాణలోని సిద్దిపేటలో ఉన్న వైద్య కళాశాల. దీనికి 2018 జనవరిలో భారత వైద్య మండలి నుండి అనుమతి లభించింది. ఈ కళాశాల కాళోజి నారాయణరావు ఆరోగ్య విజ్ఞాన విశ్వవిద్యాలయానికి అనుబంధ కళాశాలగా ఉంది.
సిద్ధిపేటలోని 100 పడకల ఆసుపత్రిని 300 పడకల అసుపత్రిగా మార్చారు. ఈ ఆసుపత్రి వైద్య కళాశాలలో భాగంగా ఉంటుంది. ఇందులో తరగతి గదులు, ప్రయోగశాలలు, గ్రంథాలయం ఉన్నాయి.
ఊరిలో అధికులు కుల వృత్తులపై ఇందులో అధికంగా వ్యవసాయంపై ఆధారితులు, బొప్పాయి, అరటి లాంటి ఉద్యాన పంటలు ఎక్కువగా పండిస్తారు. బొప్పాయి, అరటి, మామిడి, వేరు శనగ, వరి, చెరకు పండిస్తారు. ప్రస్తుతం అధికంగా బొప్పాయి, అరటి, మామిడి మాత్రమే సాగు చేస్తున్నారు. ఇంకొందరు జీవనాధారం కోసం కువైట్, సౌదీ అరేబియా లాంటి అరబ్ దేశాలలోనూ ఉన్నారు. యువత ఎక్కువగా విదేశాలలోనూ, పొరుగు రాష్ట్రాలలోను ముఖ్యంగా బెంగళూరు, హైదరాబాద్, ఢిల్లీ, తిరుపతి, చెన్నై లాంటి నగరాల్లోనూ ఉద్యోగాలు, వ్యాపారాలు చేస్తున్నారు. నిరుద్యోగులు, అల్ప ఆదాయం కలిగిన వారూ ఉన్నారు. వ్యవసాయం కొరకు వాడేందుకు గ్రామంలో ప్రైవేట్ ట్రాక్టర్లున్నాయి. కొందరు ఎద్దు మడకలు దుక్కి దున్నడానికి వాడుతారు.
అధికులు హిందూ మతాన్ని పాటిస్తారు. ఊరిలో పురాతన రామాలయం , శివాలయం ఉన్నాయి. ఈ శివాలయం బొమ్మవరంలోని శివాలయంతో పాటుగా అతి పురాతనమైనదని కాకతీయుల మునుపు కాలంకి చెందినదని అంచనా. మూడు నాలుగు తరాల మునుపు ఇక్కడ ఉత్సవాలు చాలా గొప్పగా జరిగేవి. శిధిలావస్థకు చేరిన శివాలయాన్ని మళ్ళీ గ్రామస్తులందరూ సొంత నిధులతో చందాలు వేసుకుని పునర్నిర్మించారు. వినాయక చవితికి ఊరి యువత గ్రామ ప్రజల సహకారంతో వినాయక చవితి ఉత్సవాలు ఏటా నిర్వహిస్తున్నారు. శ్రీరాముల జయంత్యుత్సవాలు, శివుడికి మెరమణ ఏటా జరుగుతుంది. సంక్రాంతి, దీపావళి, దసరా, శివరాత్రి, శ్రీరామనవమి బాగా జరుపుకుంటారు. ఏటా భక్తులు అయ్యప్ప మాలలు కూడా వేసుకుంటారు.
మంగళంపల్లె అనే గ్రామం ఓబులవారిపల్లె మండలం లోని రెవెన్యూయేతర గ్రామం.ఇది గ్రామ పంచాయితీ. ఈ ఊరికి ఉత్తరంగా బోటిమీదిపల్లె, తూర్పున మారవారిపల్లె, బొమ్మవరం చెరువు , దక్షిణాన పోలివాండ్లపల్లె, కడియాలపల్లె అనే నివాస ప్రాంతాలు ఉన్నాయి. ఊరు రెండు ప్రధాన వీధులతో ఉంది. వీటిని ఎగువ వీధి, దిగువ వీధి అంటారు.ఈ ఊరిలో హరిజనవాడ, ఎస్.టి కాలనీ ఉన్నాయి. ఈ ఊరికి 6 కి.మీ. దూరంలోని బొమ్మవరం రెవెన్యూ గ్రామం పరిధిలోకి వస్తుంది. వైద్యం, బ్యాంకింగ్ సదుపాయాలు లేవు. పాడి పంటలు పండించినప్పటికి నిత్యవసరాలు, వైద్య అవసరాల కోసం సమీప పట్టణ, నగరాలు అయిన రైల్వే కోడూరు, తిరుపతికి ఎక్కువగా ప్రయాణాలు చేస్తారు. ఈ ఊరి పిన్ కోడ్ 516108.
ఊరికి పశ్చిమాన గోవిందమ్మ కుంట ఉంది. వరదలు వచ్చినప్పుడు దీనికి నీరు వచ్చి బొమ్మవరం చెరువుకు నీరు ప్రవహిస్తుంది. ఈ చెరువు వర్షాధారిత చెరువు. ఊర్లోని బోరు బావులన్నీ ఈ చెరువు నిండినప్పుడు బాగా పనిచేస్తాయి. లేకపోతే నెమ్మదిగా ఎండి పోతాయి. చెరువు కింద పొలాలలో చెరువు నిండినప్పుడు వరి పండిస్తారు. బోరు బావులలో వర్షాలు లేనప్పుడు బోర్లు ఎండిపోవడం వల్ల తాగునీటికి , వ్యవసాయానికి ఇబ్బంది ఉంటుంది. ఇప్పుడు అందరూ ప్రభుత్వ సహకారంతో బిందు సేద్యం చేస్తున్నారు.
ఎక్కువమంది డిష్ టివి, రేడియో వంటి ఉపగ్రహ లేదా శాటిలైట్ కనెక్షన్లు వాడుకుంటున్నారు. జియో 4జి, ఐడియా 4జి, ఎయిర్టెల్ , బిఎస్ఎన్ఎల్ సిగ్నల్స్ అందుబాటులో ఉన్నాయి. ఎక్కువ మంది ఫీచర్ ఫోన్ ఇంకా స్మార్ట్ ఫోన్ లు వాడుతున్నారు. వార్తా పత్రికల సౌకర్యం లేదు. బోటిమీదిపల్లెలోని సబ్ పోస్టాఫీసు నుండి ఈ ఊరికి కూడా సేవలు అందుతున్నాయి.
మంగళంపల్లెలో అందరికీ ఇంటింటికీ ఊరి బోరు నీరు సౌకర్యం ఉంది. కాని నీటి ఎద్దడి వచ్చినప్పుడు ఆ బోరు కూడా ఎండిపోతుంది. కానీ స్వచ్చమైన మినరల్ వాటర్ లేదా శుద్ది చేసిన తాగునీటి పంపిణీ మాత్రం లేదు. వీలున్న వారు సొంత వాహనాల్లో పొరుగు ఊర్లకు పోయి తెచ్చుకుంటున్నారు. లేని వారు ఆ నీటినే వాడుకుంటున్నారు.
గ్రామంలో మురుగు నీటి పారుదల వ్యవస్థ లేదు. మురుగునీటిని ఎవరింట్లో వారు ఇంకుడు గుంతల్లో లేదా వీధులలోకో వదులుతున్నారు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు. చెత్తను పశు వ్యర్థాలతో కలిపి ఎవరి నేలలో వారు వేసుకుంటారు. తర్వాత పొలాలకి వేస్తారు.
వేసవి కాలంలో ఉష్ణోగ్రతలు మార్చి నుండి మొదలై బాగా ఎక్కువగా ఉంటాయి. 44-45 కన్నా ఎక్కువ ఉష్ణోగ్రతలు నమోదు అవుతాయి. బాగా ఉక్క కూడా ఉంటుంది. వర్షాలు తక్కువే. జూన్ నెల మధ్య నుండి గాలులు వీయడంతో వాతావరణంలో కొంచెం వేడి, ఉక్కపోత తగ్గుతుంది.
ఊరి మధ్యలో ఉన్న పాత పంచాయితీ భవనం, ప్రాథమిక పాఠశాల భవనం నిరుపయోగంగా మారడంతో ఊరికి ఉత్తరాన ప్రభుత్వ సహకారంతో కొత్త పంచాయితీ భవనం నిర్మించారు.